**JELGAVAS VALSTSPILSĒTAS PAŠVALDĪBAS 2024. GADA 24. OKTOBRA**

**SAISTOŠO NOTEIKUMU NR.24-33**

**“GROZĪJUMI Jelgavas pilsētas pašvaldības 2019. gada 25. JŪLIJA saistošajos noteikumos Nr.19-17 “PAR DECENTRALIZĒTO KANALIZĀCIJAS PAKALPOJUMU SNIEGŠANAS UN UZSKAITES KĀRTĪBU JELGAVAS VALSTSPILSĒTAS PAŠVALDĪBĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1. Mērķis un nepieciešamības pamatojums** | Grozījumi Saistošajos noteikumos tiek veikti, ņemot vērā grozījumus Ministru kabineta 2002.gada 22.janvāra noteikumos Nr.34 „Noteikumi par piesārņojošo vielu emisiju ūdenī” (turpmāk – Noteikumi Nr.34) un Klimata un enerģētikas ministrijas 2024.gada 18.jūlija vēstulē Nr.1-13/1535 „Par 2002.gada 22.janvāra Ministru kabineta noteikumu Nr.34 „Noteikumi par piesārņojošo vielu emisiju ūdenī” piemērošanu” pausto viedokli, ka ciemu un pilsētu teritorijās esošajām rūpnieciski izgatavotām notekūdeņu attīrīšanas iekārtām, kuras attīrītos notekūdeņus novada vidē un kuru kopējā jauda ir mazāka par 5 m3/diennaktī, būtu jānodrošina vidē novadāmo notekūdeņu attīrīšana līdz pakāpei, kas noteikta Noteikumu Nr.34 5. pielikuma 1. tabulā (atbilstoši noteiktajam aglomerācijas lielumam), nepiemērojot 5. pielikuma 2. tabulā noteiktās prasības. Ievērojot minēto, secināms, ka attiecīgo iekārtu īpašniekam vai valdītājam jānodrošina vismaz notekūdeņu otrējā attīrīšana, kā arī jāievēro Noteikumu Nr.34 [5. pielikuma](https://likumi.lv/ta/id/58276#piel5) 9.1 punktā noteiktās prasības. Notekūdeņu testēšanu izplūdē vidē pamatotu aizdomu gadījumos par Noteikumu Nr.34 noteiktās kārtības neievērošanu veic atbilstoši normatīvajiem aktiem par decentralizēto kanalizācijas sistēmu apsaimniekošanu un reģistrēšanu noteiktai institūcija vai persona, kura veic šādu notekūdeņu attīrīšanas iekārtu uzraudzību un kontroli. |
| 2**. Fiskālā ietekme uz pašvaldības budžetu** | Fiskālā ietekme precīzi nav prognozējama.Nav nepieciešami papildu resursi sakarā ar jaunu institūciju vai darba vietu veidošanu, kā arī saistošo noteikumu īstenošanā iesaistītajiem nav plānoti jauni pienākumi vai funkcijas. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Ietekme uz vidi un iedzīvotāju veselību ir netieša, jo ūdens kvalitātes saglabāšana, tā ilgtspējīga izmantošana, kā arī tā piesārņojuma mazināšana ir veids, kā saglabāt vidi, kurā dzīvojam. Tīrs ūdens un apkārtējā vide ir būtiski cilvēku un ekosistēmu veselībai.Neietekmē konkurenci. |
| **4. Ietekme uz administratīvajām procedūrām un to izmaksām** | Neietekmē.  |
| **5. Ietekme uz pašvaldības funkcijām un cilvēkresursiem** | Neietekmē. |
| **6. Informācija par izpildes nodrošināšanu** | Saistošo noteikumu izpildē nav paredzēts izveidot jaunu institūciju. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi atbilst iecerētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai. Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem. |
| **8. Izstrādes gaitā veiktās konsultācijas** **ar privātpersonām un institūcijām** | Saistošo noteikumu projekts un tam pievienotais paskaidrojuma raksts 2024.gada 26.septembrī tika publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 2024.gada 11.oktobrim.Par saistošo noteikumu projektu pašvaldība viedokļus un priekšlikumus nesaņēma. |

Jelgavas valstspilsētas pašvaldības domes priekšsēdētāja vietniece R.Vectirāne